જસાપર રોડ મોટા દડવા ખાતે રહેતા અને શાકભાજીનો ધંધો કરતા સુનિલ નકુભાઇ ઉધરેજીયા નામના દેવીપૂજક યુવકે આજી ડેમ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગઈકાલે અગ્યારેક વાગ્યે તેઓ પિતા નકુભાઇ, માતા સોનલબેન, ભાઈ ચિરાગ અને માસી ભાનુબેન સાથે છકડામાં બેસી રાજકોટ રવિવારી બજારમાં આવતા હતા ત્યારે લાખાપર ભરડીયા પાસે જી જે 03 એફ ડી 6315 નંબરની કારચાલકે પાછળથી ઠોકર મારતા અમારો છકડો આગળ જતા એક બાઈક સાથે અથડાયો હતો બાદમાં બાઈક અને છકડો બંને પલ્ટી ખાઈ ગયા હતા અકસ્માત થતા લોકોના ટોળા એકઠા થઇ ગયા હતા અને કોઈએ 108ને જાણ કરતા તમામને હોસ્પિટલે ખસેડ્યા હતા જ્યાં મારા પિતા નકુભાઇ મશરૃભાઈ ઉધરેજિયાને ફરજ પરના તબીબોએ મૃત જાહેર કર્યા હતા પિતાના મૃત્યુના વિયોગમાં પુત્ર સહિતના પરિવારજનો હતા ત્યાં જ સાંજે માતા સોનલબેનનું પણ સારવાર દરમિયાન મોત થતા દેવીપૂજક પરિવાર શોકમાં ગરકાવ થઇ ગયો હતો ફરિયાદી સુનિલ, ભાઈ, માસી અને બાઇકચાલક બે સહીત 5 શખ્સોને ઇજા થતા હોસ્પિટલમાં દાખલ કરાયા હતા જયારે કાર રેઢી મૂકી કારચાલક નાશી છૂટ્યો હોય એએસઆઇ આર જે જાડેજા સહિતના સ્ટાફે કારચાલકની ધરપકડ કરી ધોરણસરની કાર્યવાહી હાથ ધરી હતી